# Reikalavimai IBPS naudotojo darbo vietai

**Kompiuterio techniniai reikalavimai:**

* Procesorius: x86 arba x64 mikroprocesorius (1,6 GHz ar spartesnis);
* Atmintis: bent 2GB darbinės atminties (RAM);
* Monitorius: minimali skiriamoji geba — 1024 x 768, spalvų gylis — 24bit arba daugiau;
* Periferija: pelė, standartinio dydžio klaviatūra;
* Spausdintuvas (gali būti tinklinis);
* Skeneris (gali būti pasiekiamas tinklinis skeneris);
* Operacinė sistema: Windows XP SP3, Vista, Windows 7, Windows 8, Windows 8.1(palaikomos tiek 32bit tiek 64bit);
* Diskinė vieta: 30 GB laisvos vietos;
* Tinklo sparta: 100 Mbps.

**Programinė įranga:**

* Naršyklė: Internet Explorer 8.x 32 bit arba naujesnė, Mozilla Firefox 4 ir vėlesnės, Google Chrome. Naršyklėje turi būti išjungtas pop-up blocker arba leidžiama išimtis IBPS aplikacijai, naršyklėje turi būti įjungtas JavaScript palaikymas;   
  **Rekomenduojama naudoti naujausias Internet Explorer, Mozilla Firefox ar Google Chrome versijas.**
* Adobe Acrobat Reader 8 arba naujesnė;
* Microsoft Office Word 2007 arba vėlesnis.

**Elektroniniui parašui reikalinga įranga:**

* Kortelių skaitytuvas su CryptoTech kortelės programine įranga arba kita, sertifikatus gebanti nuskaityti įranga (pvz., USB raktas) su įdiegtomis nuskaitymo tvarkyklėmis (paprastai pvz., USB raktus dalijančios institucijos pateikia diegimo instrukcijas);
* Java Runtime Environment (JRE) 7 Update 21, JRE 8 arba naujesnė aplinka.
* Naršyklės saugumo nustatymai sukonfigūruoti pagal darbo vietos paruošimo instrukciją.

# IBPS naudotojo darbo vietos paruošimas

IBPS naudotojo darbo vieta turi būti sukonfigūruota taip, kad pasiektų IBPS aplinką, t.y., iš IBPS naudotojo darbo vietos turi būti pasiekiamas IBPS aplikacijos adresas.

Darbo vietoje interneto naršyklėje IBPS adresas turi būti išimtas iš „Compatibility View“ nustatymų (Internet Explorer atveju).

Darbo vietoje, kuri naudos kvalifikuotą el. parašą, interneto naršyklėje turi būti įdiegtas ir įgalintas Java įskiepis. Papildomai turi būti įdiegta skaitytuvams reikalinga programinė įranga (pvz., Gemalto Classic Client) bei reikiamos kortelių skaitytuvų tvarkyklės.

Turi būti leidžiama IBPS puslapiams atidaryti iššokančius langus („pop-up“). Turi būti leidžiama parsisiųsti failus iš IBPS puslapių.

IBPS Java komponentai (el. pasirašymas kvalifikuotu el. parašu) turi būti pažymėti kaip patikimi. Jei pasirodo analogiškas langas, reikia pažymėti „I accept the risk and want to run this application.“ (1), išskleisti papildomus nustatymus paspaudus „Show Options“ (2), pažymėti „Do not show this again for apps from this publisher and location above“ (3) ir galiausiai paspausti mygtuką „Run“ (4).

